alexandrainst/scandi-wiki huggingface dataset:
Llyn Goddionduon

Llyn Goddionduon er ein innsjø i Gwydir Forest i Nord-Wales. Han ligg 242 meter over havet og dekkjer eit område på 4 hektar. Vatnet ligg midt i ein barskog og er ein av få naturlege innsjøar att i området. Nesten alle andre vatn i skogen er delvis eller heilt vorte ombygde til reservoar for gruver som er spreidd omkring i skogen. 

Det er sett ut bekkeaure i vatnet av ein lokal fiskeklubb.

Kjelder
Denne artikkelen bygger på «Llyn Goddionduon» frå ,  den 23. desember 2010. 
 oppgav desse kjeldene: The Lakes of Eryri, av Geraint Roberts, Gwasg Carreg Gwalch, 1985
 

Goddionduon, Llyn
Llyn Goddionduon
Llyn Gwernan

Llyn Gwernan er ein innsjø i Gwynedd i Wales og ein viktig geologisk stad. Dei organiske avleiringane etter den siste istida er ekstra tjukke i dette området.

Kjelder
Denne artikkelen bygger på «Llyn Gwernan» frå ,  den 23. desember 2010. 
 oppgav desse kjeldene:

Geografi i Gwynedd
Gwernan
Site of Special Scientific Interest i Wales
Llyn Gwynant

Llyn Gwynant er ein innsjø i Snowdonia i Wales. Llyn Gwynant ligg ved River Glaslyn i Nant Gwynant-dalen, om lag 2 km nordaust for Llyn Dinas; landsbyen Bethania ligg mellom dei. 

Snowdon ligg 3 km mot nordvest. Innsjøen er naturleg og har ein storleik på 50 hektar. Han er ein populær stad for kano- og kajakkpadling. 

I 2003 vart delar av filmen Lara Croft Tomb Raider: The Cradle of Life filma der.

Bakgrunnsstoff
Film locations
www.geograph.co.uk : Bilete av Llyn Gwynant og omliggande område

Gwynant
Geografi i Gwynedd
Llyn Idwal

Llyn Idwal er ein innsjø i Cwm Idwal i Glyderaufjella i Snowdonia i Wales. Han er om lag 800 meter lang og 300 meter brei. 

Innsjøen er kalla opp etter sonen til Owain Gwynedd, ein av dei gamle prinsane av Wales, som i følgje segna vart myrda ved drukning i innsjøen.

Det renn fleire bekkar ut i Llyn Idwal frå kring Cwm Idwal. Ei lita elv renn ut av innsjøen og munnar ut i Afon Ogwen ved Pont Pen-y-Benglog nær Ogwen Cottage, like oppfor fossen Rhaeadr Ogwen.

Kjelder
Denne artikkelen bygger på «Llyn Idwal» frå ,  den 23. desember 2010. 
 oppgav desse kjeldene:

Bakgrunnsstoff 
www.geograph.co.uk : bilete av Llyn Idwal og omliggande område

Idwal
Llyn Idwal
Llangorse Lake

Llangorse Lake (walisisk Llyn Syfaddon eller Llyn Syfaddan) er den største naturlege innsjøen i Sør-Wales og ligg i Brecon Beacons nasjonalpark, nær byen Brecon og landsbyen Llangors. 

Innsjøen er kjend for fisk som ikkje høyrer til laksefamilien (sørleg gjedde), vassport og den einaste crannogen i Wales. Llangorse er òg ein av stadane som vert oftast nemnd i walisiske folkeminne. 

På grunn av den lange historia til innsjøen har han hatt mange forskjellige namn. 

Llangorse Lake er ein eutrofisk bresjø med ein omkrins på kring 8 km og eit areal på 1,53 km². Innsjøen er 1,5 km lang og ligg 154 meter over havet.. Innsjøen ligg mellom nedslagsfelta til River Wye i nord og River Usk i sør. Elva som renn ut av innsjøen heiter Afon Llynfi.

Innsjøen har status som Site of Special Scientific Interest (SSSI) og har eit rikt mangfald på fisk og fugl, noko som vart nemnd alt på 1100-talet av Gerald av Wales (Giraldus Cambrensis).

Crannógen er ei lita kunstig øy, som ligg om lag 40 meter frå nordsida av innsjøen. Han vart bygd av massive stokkar av eik. Han vart utforska av arkeologar frå National Museum of Wales mellom 1989 og 1993.  Ein fann mellom anna tekstil av høg kvalitet og ein bronse-tapp frå 700- til 800-talet.  

I 1925 fann arkeologar ein nesten komplett uthola kano i innsjøen. Karbon-14 datering viste at han kom frå 800-talet.

Kjelder
Denne artikkelen bygger på «Llangorse Lake» frå ,  den 23. desember 2010. 
 oppgav desse kjeldene:
The Description of Wales av Geraldus Cambrensis på Project Gutenberg
The Domesday Book of Mammoth Pike av Fred Buller, Hutchinson, 1979 (ISBN 0-09-136170-2)

Innsjøar i Wales
Brecon Beacons
Crannógar 
Arkeologiske funn i Wales
Site of Special Scientific Interest i Wales
Llwyn-on-reservoaret

Llwyn-on-reservoaret er det største og sørlegaste av tre reservoar i Taff Fawr-dalen i Sør-Wales. Det er eigd av Welsh Water og ligg i Brecon Beacons nasjonalpark. Den austlege halvdelen ligg i Merthyr Tydfil sameinte styresmaktområde og den vestlege halvdelen i Rhondda Cynon Taff. Reservoaret ligg innanfor dei historiske grensene til Breconshire. Demninga ligg like ved landsbyen Llwyn-On.

Nant Gwinau, Nant Car og Garwnant er dei største elvane som renn ut i reservoaret.

Kjelder 
 Denne artikkelen bygger på «Llwyn-on-reservoaret» frå ,  den 23. desember 2010. 
 oppgav desse kjeldene:

Bakgrunnsstoff 
 Welsh Water Recreation Guide

Reservoar i Wales
Innsjøar i Wales
Brecon Beacons
Llyn Llydaw

Llyn Llydaw er ein innsjø i Snowdonia nasjonalpark ved foten av Snowdon, det høgaste fjellet i Wales. Denne lange tynne innsjøen vart danna i ein dalbotn, om lag ein tredjedel på veg opp fjellet. 

Innsjøen er ein av dei mest vitja i heile Storbritannia. Kvart år vitjar tusenvis av menneske Snowdon, og den mest populære ruta går forbi innsjøen. Llyn Llydaw er den største av tre vatn på austsida av Snowdown. Høgare oppe ligg Glaslyn og lenger nede ligg Llyn Teyrn.

Kjelder
Denne artikkelen bygger på «Llyn Llydaw» frå ,  den 23. desember 2010.

Bakgrunnsstoff 
www.geograph.co.uk : bilete av Llyn Llydaw og omliggande område

Geografi i Gwynedd
Llydaw
Llyn Fanod

Llyn Fanod er ein innsjø mellom Penuwch og Bontnewydd i Ceredigion i Wales.

Han har status som Site of Special Scientific Interest og er delvis eigd av Wildlife Trust of South and West Wales. Han er ein mesotrofisk innsjø som ligg ved kjelda til River Aeron. Det næringsfattige vatnet gjer at det finst mange lokalt sjeldne planter her.

Kjelder
Denne artikkelen bygger på «Llyn Fanod» frå ,  den 23. desember 2010. 
 oppgav desse kjeldene:

Bakgrunnsstoff
www.geograph.co.uk : bilete av Llyn Fanod og omliggande område

Geografi i Ceredigion
Innsjøar i Wales
Llyn Melynllyn

Llyn Melynllyn er ein innsjø på kanten av Carneddau-fjella i Snowdonia i Nord-Wales. Han ligg like over 600 meter over havet og har eit areal på 7,5 hektar. Bratte klipper stig opp på vestsida opp til toppen av Foel Grach. 

Det vart bygd ei lita demning i nordenden i 1887, men denne vart det slått hol på i 1970. Innsjøen er reservoar for Llandudno-området. Mindre enn ein kilometer mot nord ligg den større Llyn Dulyn.

Elva som renn ut frå innsjøen heiter Afon Melynllyn, og renn nordaustover mot Afon Dulyn, som igjen er ei sideelv til River Conwy.

Kjelder
Denne artikkelen bygger på «Llyn Melynllyn» frå ,  den 23. desember 2010. 
 oppgav desse kjeldene: The Lakes of Eryri av Geraint Roberts, Gwasg Carreg Gwalch, 1985
 

Llyn Melynllyn
Llyn Lelynllyn
Llyn y Fan Fach

Llyn y Fan Fach er ein innsjø på austsida av Black Mountain (Brecon Beacons nasjonalpark) i Carmarthenshire sør i Wales. Han ligg nær Llyn y Fan Fawr.

Segna om Llyn y Fan Fach

Eit folkeminne er knytt til innsjøen. I følgje segna skal ein lokal ung mann, sonen til ei enkje frå Blaen Sawdde (nær Llanddeusant) vorte samd om å gifte seg med ei jente som steig opp frå innsjøen. Vilkåret var at han ikkje skulle slå her tre gonger. Han gjekk med på dette for jenta var særs vakker, og dei var lukkeleg i fleire år i eit hus i Esgair Llaethdy nær Myddfai, der dei fekk born. Jenta hadde spesielle kyr og andre dyr. I løpet av åra så slo mannen hennar ho tre gonger, og ho måtte attende i innsjøen og førte kveget sitt med seg. Mora kom derimot attende for å hjelpe og instruere borna sine, og sørleg ein kalla Rhiwallon. Rhiwallon og dei andre sønene reiste til hoffet til Rhys Gryg frå Deheubarth der dei vart kjende lækjarar som i dag er kjend som lækjarane frå Myddfai. Fleire av medisinoppskriftene deira finst framleis i walisiske dokument.

Kjelder
Denne artikkelen bygger på «Llyn y Fan Fach» frå ,  den 23. desember 2010.

Bakgrunnsstoff 
www.geograph.co.uk : bilete av Llyn y Fan Fach og omliggande område

Innsjøar i Wales
John Debney

John C. Debney () er ein USA-amerikansk filmmusikkomponist. 

Debney er fødd og oppvaksen i Glendale i California. Som seksåring tok han gitartimar, og spelte i rockeband på college. Etter college tok han ein grad i musikkomposisjon ved California Institute of Arts før han starta å jobba for Disney. Sidan har han arbeidd seg oppover og er i dag mest kjend for å ha komponert musikken til filmar som The Passion of the Christ, Sin City, Et kongerike for en lama og Iron Man 2.

Filmmusikk komponert av John Debney (utval)

1993

 White Fang 2: Myth of the White Wolf

1997

 I know what you did last summer
 Lystløgneren
 Skrikene i Chicago

1999

 Inspector Gadget
 Mannen fra Mars

2000

 Et kongerike for en lama

2001

 Som hund og katt
 Spy Kids
 Prinsesse på prøve

2002

 The Tuxedo
 Dragonfly
 Spy Kids 2: The Island of Lost Dreams
 Skorpionenes konge

2003

 Bruce Almighty
 Elf

2004

 The Whole Ten Yards
 The Princess Diaries 2: Royal Engagement
 Spider-Man 2 (samarbeid med Danny Elfman)
 The Passion of the Christ (filmmusikken vann oscar)

2005

 The Pacifier
 Lille Kylling
 Sin City (med Graeme Revell og Robert Rodriguez)

2006

 Maurbølla
 Everyones Hero

2007

 Spider-Man 3 (samarbeid med Christopher Young)
 Evan Almighty

2008

 Mumien: Dragekeiserens grav (samarbeid med Randy Edelman)
 Meet Dave
 My Best Friends Girl

2009

 Hannah Montana: The Movie
 Hundehotellet
 De kom fra rommet

2010

 Valentines Day
 Iron Man 2
 Yogi Bjørn

Kjelder 

 Engelsk Wikipedia om John Debney.
 John Debney på Imdb.com

Folk frå California
USA-amerikanske filmmusikkomponistar
Oscarvinnarar
Llyn y Fan Fawr

Llyn y Fan Fawr er ein innsjø i grevskapet Powys i Wales. Han ligg ved foten av Fan Brycheiniog, den høgaste toppen i Black Mountain i Brecon Beacons nasjonalpark.

Innsjøen ligg i eit dalsøkk danna under den siste istida. Elva Nant y Llyn renn frå innsjøen og vidare til River Tawe. Vatnet ligg om lag 605 meter over havet.

Llyn y Fan Fach ligg 3 km lenger mot vest.

Kjelder
Denne artikkelen bygger på «Llyn y Fan Fawr» frå ,  den 23. desember 2010. 
 oppgav desse kjeldene:

Bakgrunnsstoff 
Bilete av innsjøen

Innsjøar i Wales
Geografi i Powys
Llyn Llywenan

Llyn Llywenan er ein innsjø vest på Anglesey i Wales om lag 1 km nord for landsbyen Bodedern og 9 km aust for byen Holyhead. Han er 1,1 km lang og 400 meter brei med ei flate på 0,4 km². Innsjøen er den største naturlege innsjøen på øya. Dei større Llyn Alaw og Llyn Cefni er begge menneskeskapte.

Innsjøen har status som Site of Special Scientific Interest og ligg 34 meter over havet. Han vart vald som SSSI på grunn av uvanlege vassplanter som finst her og at han er særs grunn, slik at han dei neste hundreåra kan mudre heilt til.

Det ligg to gravhaugar frå steinalderen like sør for innsjøen.

Kjelder

Denne artikkelen bygger på «Llyn Llywenan» frå ,  den 23. desember 2010. 
 oppgav desse kjeldene:

Llywenan, Llyn
Site of Special Scientific Interest i Wales
Llyn Mair

Llyn Mair er ein 6 hektar stor innsjø i Nord-Wales i området Tan-y-Bwlch, like oppfor Plas Tan-y-Bwlch og i tilsigsområde til River Dwyryd. Han vart bygd av William Edward Oakeley (frå Plas Tan-y-bwlch) som ein 21-årsdagsgåve til dottera Mair og som vassforsyning.

Kjelder
Denne artikkelen bygger på «Llyn Mair» frå ,  den 23. desember 2010.  
 

Mair
Geografi i Gwynedd
Marchlyn Mawr

Marchlyn Mawr reservoar er ein innsjø i Snowdonia bak fjellet Elidir Fawr. Han vert nytta som reservoar for Dinorwig kraftverk.

Det er sagt at skatten til kong Arthur ligg i ei grotte i nærleiken.

Kjelder
Denne artikkelen bygger på «Marchlyn Mawr» frå ,  den 23. desember 2010.

Bakgrunnsstoff 
www.geograph.co.uk : bilete av Marchlyn Mawr og omliggande område

Innsjøar i Wales
Reservoar i Wales
Llynnau Mymbyr

Llynnau Mymbyr er to innsjøar i Dyffryn Mymbyr, ein dal som går frå landsbyen Capel Curig til Pen-y-Gwryd hotell i Snowdonia, nordvest i Wales. Vegen A4086 går langs nordsida av begge to. 

Strengt tatt er det ein enkelt innsjø, opphavleg kalla Llyn Mymbyr. Halvvegs i innsjøen er det bygd opp ein midtveg langs nrodsida.  Elva som renn ut frå innsjøane er Nantygwryd, som kjem frå Llyn Cwm-y-ffynnon. Elva munnar ut i Afon Llugwy.

Kjelder
Denne artikkelen bygger på «Llynnau Mymbyr» frå ,  den 23. desember 2010.

Bakgrunnsstoff
 Plas y Brenin
 360 panoramabilete av Llynau Mymbyr 

Mymbyr
Llynau Mymbyr
Llyn Ogwen

Llyn Ogwen er ein innsjø nordvest i Wales. Han ligg langs A5 mellom fjellkjedene Snowdonia, Carneddau og Glyderau. Grevskapsgrensa her er trekt slik at sjølve innsjøen ligg i Gwynedd, medan alt det omliggande landområdet (utanom utsiget) ligg i Conwy County Borough.

Llyn Ogwen ligg 310 meter over havet og har eit areal på 32 hektar. Han er særs grunn og den største djupna er ikkje meir enn tre meter. Det renn fleire bekkar ut i vatnet frå fjella omkring, mellom anna Tryfan og Pen yr Ole Wen. Den største av desse elvane er Afon Lloer, som kjem frå Ffynnon Lloer.

Llyn Ogwen er òg kjelda til Afon Ogwen som renn nordover og ut i sjøen nær Bangor. Sjølv om Ogwen er ein naturleg innsjø, vart det bygd ei demning tidleg på 1900-talet for å auke vassnivået. Vatnet vart nytta i Penrhyn-gruva i nærleiken.

Kjelder

Denne artikkelen bygger på «Llyn Ogwen» frå ,  den 23. desember 2010. 
 oppgav desse kjeldene:
Geraint Roberts (1995) The Lakes of Eryri, Carreg Gwalch ISBN 0-86381-338-0

Ogwen
Geografi i Conwy
Geografi i Gwynedd
Llyn Padarn

Llyn Padarn er ein innsjø i Snowdonia i Gwynedd, nord i Wales, og eit døme på ein bresjø. Innsjøen er om lag 3,5 km lang og 29 meter på det djupaste. I sørenden er han knytt til nabosjøen  Llyn Peris. Den travle landsbyen Llanberis ligg på sørsida av vatnet. 

Elva som renn ut frå Llyn Padarn på nordsida heiter Afon Rhythallt.

Padarn Country Park ligg på nordsida av sjøen med ein sjeldan vintereikskog. Både skogen og Llyn Padarn har status som Site of Special Scientific Interest.

Llanberis Lake-jernbanen går langs nordsida.

Kjelder
Denne artikkelen bygger på «Llyn Padarn» frå ,  den 23. desember 2010.

Bakgrunnsstoff 
www.geograph.co.uk: bilete av Llyn Padarn og omliggande område

Geografi i Gwynedd
Site of Special Scientific Interest i Wales
Padarn
Llyn Parc

Llyn Park er ein innsjø i Gwydir Forest i Nord-Wales. Han ligg 200 meter over havet og har ei flate på 9 hektar. Vatnet er langt og smalt. 

Han er ein naturleg innsjø, men det vart bygd ei demning i sørenden som heva vassnivået for å gje vatn til maskineri i den nærliggande bly- og sinkgruva Aberllyn, som i 1900 hadde 200 mann tilsette. Elva som renn frå innsjøen, renn i dag forbi ruinane av møllene før ho munnar ut i River Conwy.

Vest for innsjøen står restane av ein høg mur, bygd av franske krigsfangar frå napoleonskrigane for å halde hjorten inne i Gwydir High Park.

I 1938 vart området råka av ein stor skogbrann. Ein håpte at Llyn Parc skulle fungere som ei naturleg branngate, men brannen var så kraftig at han kryssa innsjøen. 

Det høge blynivået i vatnet gjer at det ikkje er fisk her.

Kjelder
Denne artikkelen bygger på «Llyn Parc» frå ,  den 23. desember 2010. 
 oppgav desse kjeldene: The Lakes of Eryri, av Geraint Roberts, Gwasg Carreg Gwalch, 1985
 

Parc, Llyn
Llyn Parc
Llyn Peris

Llyn Peris er ein innsjø i Snowdonia i Wales, om lag 1, 8 km lang og nær landsbyane Llanberis og Nant Peris. Innsjøen vart danna under den siste istida og er demd opp av morenar. Llyn Peris er kalla opp etter St. Peris, ein tidleg kristen helgen som ein veit lite om. På eine sida av vatnet ligg fjellet Elidir Fawr og det tidlegare skiferbrotet Dinorwig. På den andre breidda ligg åsane Derlwyn og Clogwyn Mawr og ein steinformasjon kalla Lady of Snowdon. Ruinane av Dolbadarn Castle står på ein haug oppfor innsjøen. 

Innsjøen er i dag det nedre reservoaret for Dinorwig kraftverk.

Kjelder
Denne artikkelen bygger på «Llyn Peris» frå ,  den 23. desember 2010.

Bakgrunnsstoff 
Dinorwig kraftverk 
Dolbadarn Castle, frå Llanberis

Peris
Site of Special Scientific Interest i Wales
Geografi i Gwynedd
Pluck Lake

Pluck Lake er ein innsjø aust for sentrum av Swansea i Morfa-området nord for Kilvey Hill. I april 2008 vart det visstnok observert ein krokodille i vatnet.

Kjelder
Denne artikkelen bygger på «Pluck Lake» frå ,  den 23. desember 2010. 
 oppgav desse kjeldene:

Swansea
Innsjøar i Wales
Tal-y-llyn Lake

Tal-y-llyn Lake, Talyllyn Lake eller Llyn Mwyngil, er ein innsjø ved foten av Cadair Idris i Snowdonia i Gwynedd i Wales.

River Dysynni renn frå innsjøen gjennom landsbyen Abergynolwyn, og munnar ut i havet nord for Tywyn.

Sommaren 2009 vart eit landskapsbilete av innsjøen valt som ein offisiell skrivebordsbakgrunn for Windows 7.

Kjelder
Denne artikkelen bygger på «Tal-y-llyn Lake» frå ,  den 23. desember 2010.  
 

Geografi i Gwynedd
Innsjøar i Wales
Talybont-reservoaret

Talybont-reservoaret er det største reservoar sentralt i Brecon Beacons i Wales. Det har eit areal på 129 hektar.

Kjelder
Denne artikkelen bygger på «Talybont Reservoir» frå ,  den 23. desember 2010. 
 oppgav desse kjeldene: 
Fishing in Kite County: Talybont Reservoar

Bakgrunnsstoff 

www.geograph.co.uk bilete av Talybont reservoar og omliggande område

Reservoar i Wales
Innsjøar i Wales
Geografi i Powys
Brecon Beacons
Llyn Trawsfynydd

Llyn Trawsfynydd er eit stort reservoar nær landsbyen Trawsfynydd i Gwynedd i Nord-Wales. Med ei total flate på 4,8 km² er reservoaret berre litt større enn den største naturlege innsjøen i Wales, Llyn Tegid (med eit areal på 4,5 km²).

Det vart bygd i 1928 som det øvste reservoaret for Maentwrog vasskraftverk. Etter kvart vart det nytta som kjølevatn for Trawsfynydd atomkraftverk.

Kjelder
Denne artikkelen bygger på «Llyn Trawsfynydd» frå ,  den 23. desember 2010.  
 

Innsjøar i Wales
Reservoar i Wales
Geografi i Gwynedd
Usk-reservoaret

Usk-reservoaret ligg i den øvre Uskdalen, 320 meter over havet, i Carmarthenshire, sør for Wales. Reservoaret ligg i delar av Brecon Beacons nasjonalpark.  

Det stod ferdig i 1955, og dekkjer i dag 110 hektar land.

Kjelder
Denne artikkelen bygger på «Usk Reservoir» frå ,  den 23. desember 2010.

Bakgrunnsstoff
www.geograph.co.uk : bilete av Usk-reservoaret og omliggande område

Geografi i Carmarthenshire
Innsjøar i Wales
Reservoar i Wales
Lake Vyrnwy

Lake Vyrnwy (walisisk Llyn Efyrnwy) er eit landområde i Powys i Wales, omkring reservoaret Lake Vyrnwy. Det er ein steinbygd dam, bygd i 1880-åra, og den første i verda i sitt slag. Naturreservat og området kring vert styrt av Royal Society for the Protection of Birds (RSPB) og Severn Trent Water. Reservoaret vart bygd for å gje ferskvatn til Liverpool og Merseyside. Det sette botn av Vyrnwydalen og den vesle landsbyen Llanwddyn under vatn. I dag er området eit populært friluftsområde. Reservatet har status som nasjonalt naturreservat, Site of Special Scientific Interest, Special Protection Area og Special Area of Conservation.

Kjelder
Denne artikkelen bygger på «Lake Vyrnwy» frå ,  den 23. desember 2010.  
 

Geografi i Powys
Reservoar i Wales
Innsjøar i Wales
Juleglede

Juleglede (Begonia x cheimantha) er ei plante i begoniaslekta. Ho er ein hybrid mellom artane B. socotrana og B. dregei. Ho har rosa eller kvite blomar, og er rekna som den eldste norske juleblomen.
Planta kan også kallast julebegonia, men dette kan også visa til andre begoniatypar som Begonia hiemalis.

Opphav

Den første kjende kryssinga vart gjort i Frankrike i 1891. Victor Lemoine kryssa den sørafrikanske arten B. dregei, med B. socotrana frå øya Socotra i Jemen.
Dei nye plantene vart kalla B. 'Gloire de Lorraine'. I delar av Europa går derfor hybriden under namnet Lorraine begonia.

I Skandinavia fekk planta namnet julebegonia eller juleglede. Ho er ei sesongpotteplante som kjem på marknaden 7-8 veker før jul.

Seinare er det utført vidare dyrkearbeid der ein har sjølvpollinert planter, kryssa tilbake med foreldretypæn eller ved å ta stiklingar av særeigne plantedelar. Det er særleg gjort mykje arbeid med planta i Skandinavia.
Dei norske plantane kjem alle frå same kjelda, sorten 'Marina' som blei registert i 1948.

'Gloire de Lorraine' kan vera ei vanskeleg plante å dyrka, men har vore eit godt utgangspunkt for andre hybridar, som B. ‘Glory of Cincinnati’ og B. ‘Konkurrent’.

Bruk av juleglede i dag
Den norske produksjonen er på om lag 1 million plantar, men julestjerne (Poinsettia) har teke over ein stor del av marknaden slik at salet av juleglede er merkbart mindre enn tidlegare. 
Planta føretrekk jamn fukt, mykje lys og eit inneklima som ikkje er for varmt.

Kjelder

  Hvoslef-Eide, A.K., Fjeld, T. og Einset, J.W. 1995. BREEDING CHRISTMAS BEGONIA (BEGONIA X CHEIMANTHA EVERETT) FOR INCREASED KEEPING QUALITY BY TRADITIONAL AND BIOTECHNOLOGICAL METHODS. Acta Hort. (ISHS) 405:197-204

Juleplantar
Begonia
Klaus Badelt

Klaus Badelt () er ein tysk filmmusikkomponist.

Badelt voks opp i Frankfurt. Han starta karrieren sin med å komponera musikk til reklamefilmar og spelefilmar i heimlandet. Men i 1998 vart han kontakta av den vidgjetne hollywood-komponisten Hans Zimmer, som også er oppvaksen i Frankfurt. Zimmer inviterte Badelt til å jobba med seg i studioet sitt i California. Badelt takka ja, og har sidan komponert musikk til ei rekkje storfilmar, både i samarbeid med andre komponistar, eller på eiga hand.

Filmmusikk av Klaus Badelt

2001 
 Mistanken (med Hans Zimmer.)
 Invincible (med Hans Zimmer.)
 Extreme Days

2002 
 The Time Machine
 Equilibrium

2003 
 Pirates of the Caribbean: the Curse of the Black Pearl

2004 
 Catwoman
 Thunderbirds

2005 
 The Promise
 Constantine (med Brian Tyler.)

2006 
 Pirates of the Caribbean: Dead Man's Chest (med Hans Zimmer.)
 Poseidon
 Miami Vice

2007 
 Pirates of the Caribbean: At World's End (med Hans Zimmer.)

2008 
 The Scorpion King 2: Rise of a Warrior
 Dragejegerne
 Avslutningsseremonien under Sommar-OL 2008 i Beijing.

2009 
 Solomon Kane

2010 
 Valentine
 Heartbreaker

2011 
 Pirates of the Caribbean: On Stranger Tides (med Hans Zimmer.)

Kjelder 

 Engelsk Wikipedia om Badelt.
 Badelt på imdb.com

Folk frå Frankfurt am Main
Tyske filmmusikkomponistar
Harry Gregson-Williams

Harry Gregson-Williams () er ein britisk filmmusikkomponist.

Gregson-Williams byrja med komposisjon for film og fjernsyn tidleg på 90-talet. No er han kjend frå fleire storfilmar. Han har også komponert musikk for dataspel.

Filmmusikk av Gregson-Williams (utval)

 The Rock (1996) med Hans Zimmer og Nick Glennie-Smith.
 Smillas Sense of Snow (1997) med Hans Zimmer.
 The Borrowers (1997)
 Antz (1998) med John Powell.
 Enemy of the State (1998)
 Tigergutt (2000)
 Flukten fra hønsegården (2000) med John Powell.
 Shrek (2001) med John Powell.
 Spy Game (2001)
 Sinbad: Legend of the Seven Seas (2003)
 Man on Fire (2004)
 Shrek 2 (2004)
 Bridget Jones: På randen (2004)
 Kingdom of Heaven (2005)
 Legenden om Narnia - Løven, heksa og klesskapet (2005)
 Shrek den Tredje (2007)
 Legenden om Narnia - Prins Caspian (2008)
 Shrek - Lykkelig alle sine dager (2010)
 Prince of Persia: The Sands of Time (2010)
 Cowboys and Aliens (2011)

Kjelder

 Engelsk Wikipedia om Harry Gregson-Williams.
 Profil frå Imdb.com

Engelske filmmusikkomponistar